***** ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1987 για την έγκριση δευτέρου προγράμματος στον τομέα των διατηρημένων εντός υγρού και των κατεψυγμένων οπωροκηπευτικών στο κρατίδιο της Κάτω Σαξωνίας, το οποίο υπέβαλε η Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη γερμανική γλώσσα είναι το μόνο αυθεντικό) (87/583/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5, Εκτιμώντας: ότι η κυβέρνηση της Ομοσπονδιακής Δημοκρατίας της Γερμανίας κοινοποίησε στις 15 Δεκεμβρίου 1986 τη διεξαγωγή δευτέρου προγράμματος, το οποίο αποτελεί συνέχεια του προγράμματος στον τομέα των διατηρημένων εντός υγρού οπωροκηπευτικών στο κρατίδιο της Κάτω Σαξωνίας, που εγκρίθηκε με την απόφαση 81/1025/ΕΟΚ της Επιτροπής (3), και ότι στις 21 Μαΐου και 7 Αυγούστου 1987 υπέβαλε συμπληρωματικά στοιχεία· ότι το δεύτερο τούτο πρόγραμμα αφορά την εκμηχάνηση της συγκομιδής οπωροκηπευτικών, τον εκσυγχρονισμό και την ορθολογικοποίηση της παραγωγής και εμπορίας διατηρημένων οπωροκηπευτικών και των διατηρημένων σε άλμη ή κατεψυγμένων οπωροκηπευτικών· ότι πρόκειται να ενισχυθεί η ανταγωνιστικτότητα και να βελτιωθεί η ποιότητα των προϊόντων του τομέα αυτού και, κατά συνέπεια, πρόκειται για ένα πρόγραμμα που εμπίπτει στο πεδίο εφαρμογής του άρθρου 2 του κανονισμού (ΕΟΚ) αριθ. 355/77· ότι το είδος προϊόντων που αναφέρονται στο πρόγραμμα, η κατάσταση των διαρθρώσεων στην περιοχή εφαρμογής του προγράμματος καθώς και οι συνθήκες ανταγωνισμού επιτρέπουν, σύμφωνα με το άρθρο 5 παράγραφος 2 του προαναφερόμενου κανονισμού, να επεκταθούν οι ενισχύσεις που χορηγεί το Ταμείο στις εγκαταστάσεις συγκομιδής· ότι το δεύτερο τούτο πρόγραμμα περιέχει επαρκή, σύμφωνα με το άρθρο 3 του κανονισμού (ΕΟΚ) αριθ. 355/77, στοιχεία, σύμφωνα με τα οποία μπορούν να επιτευχθούν οι στόχοι που αναφέρονται στο άρθρο 1 του κανονισμού για τα διατηρημένα εντός υγρού και τα κατεψυγμένα οπωροκηπευτικά στο κρατίδιο της Κάτω Σαξωνίας· ότι η προθεσμία για την εφαρμογή αυτού του δεύτερου προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το δεύτερο πρόγραμμα στον τομέα των διατηρημένων εντός υγρού οπωροκηπευτικών στο κρατίδιο της Κάτω Σαξωνίας, το οποίο υπέβαλε σύμφωνα με τον κανονισμό (ΕΟΚ) αριθ. 355/77 η κυβέρνηση της Ομοσπονδιακής Δημοκρατίας της Γερμανίας, παραθέτοντας συμπληρωματικά στοιχεία στις 21 Μαΐου και 7 Αυγούστου 1987, συμπεριλαμβανομένων των επενδύσεων για τις εγκαταστάσεις συγκομιδής που προβλέπονται για το πρόγραμμα, σύμφωνα με το άρθρο 6 του εν λόγω κανονισμού. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 30 Νοεμβρίου 1987.

[Source: multi_eurlex | Tokens: 2947]